laion/Wikipedia-Exotic huggingface dataset:
მუკუზნის საცხოვრებელი ნაგებობა

მუკუზნის საცხოვრებელი ნაგებობა – არქიტექტურული ძეგლი, მდებარეობს გურჯაანის მუნიციპალიტეტის სოფელ მუკუზანში. დგას სოფლის დასავლეთით 3 კილომეტრზე, ტყეში. განეკუთვნება გვიანდელ შუა საუკუნეებს. ადგილობრივი მოსახლეობა მას ნადარბაზევს, ცხრააკვანას და ყარალაანთ ნასახლარს უწოდებს. ნაგებობა დიდი ზომის ყოფილა, მისგან მხოლოდ სამი კედელიღაა შემორჩენილი სხვადასხვა სიმაღლეზე, შენობა ნაგები ყოფილა რიყის ქვითა და კირის ხსნარით. კუპრეიშილი ბ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 193.
მუკუზნის მეორე ეკლესია

მუკუზნის მეორე ეკლესია — არქიტექტურული ძეგლი. მდებარეობს გურჯაანის მუნიციპალიტეტის სოფელ მუკუზანში. ეკლესია დგას სასაფლაოზე. განეკუთვნება შუა საუკუნეებს, მთლიანად დანგრეულია (გეგმა არ იკითხება). შემორჩენილია მხოლოდ ჩრდილო-აღმოსავლეთ კუთხე და დასავლეთ კუთხის მცირე ნაწილი. ეკლესია ნაგები ყოფილა რიყის ქვით. კუპრეიშილი ბ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 193.
მელაანის წმინდა გიორგის ეკლესია

მელაანის წმინდა გიორგის ეკლესია — არქიტექტურული ძეგლი. მდებარეობს გურჯაანის მუნიციპალიტეტის სოფელ მელაანის დასავლეთით 2 კილომეტრზე. განეკუთვნება XIX საუკუნეს. ეკლესია დარბაზულია (10x4,5 მ), ნაგებია მსხვილი რიყის ქვით, კვადრატული აგურით და კირის ხსნარით. კუთხეებში აქა–იქ საფლავის ქვებია ჩასმული. 1982 წელს სოფლის მცხოვრებლებს ეკლესია გაურემონტებიათ და თუნუქის სახურავით გადაუხურავთ. შესასვლელი ეკლესიას დასავლეთიდან აქვს. კარი აგურით ნაწყობი თაღითაა გადახურული, აღმოსავლეთით ნახევარწრიული ოდნავ შებრტყელებული აფსიდია,რომლის ღერძზე მაღალი და ფართო,თაღოვანი სარკმელია გაჭრილი, მსგავსი თითო სარკმელია სამხრეთ და ჩრდილოეთ კედლებშიც.აფსიდის სამხრეთ გვერდში გეგმით ნახევარწრიული, მაღალი ნიშაა. საკურთხეველი დარბაზისაგან ხის კანკელითაა გამოყოფილი. კანკელის წინ ნახევარწრიული ამბიონია. გიორგობიანი კ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 191.
მუკუზნის ეკლესია

ტერმინი მუკუზნის ეკლესია შეიძლება აღნიშნავდეს: მუკუზნის პირველი ეკლესია — ეკლესია გურჯაანის მუნიციპალიტეტის სოფელ მუკუზანში მუკუზნის მეორე ეკლესია — ეკლესია გურჯაანის მუნიციპალიტეტის სოფელ მუკუზანში
1009

ვიკისაწყობში არის გვერდი თემაზე: 1009 1009 (ათას ცხრა) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის XI საუკუნის 1-ლი დეკადის მე-9 წელი. 14 თებერვალი : ლიტვის პირველი ხსენება წყაროებში ვიეტნამში გამოცხადდა პირველი დამოუკიდებელი დინასტია - ლის დინასტია მთავარი სტატია: კატეგორია:დაბადებული 1009. ჰონორიუს II — ანტიპაპი 1061-1072 წლებში (გ.1072) გიორგი მთაწმიდელი — ქართველი სასულიერო და საზოგადო მოღვაწე, მწერალი, მთარგმნელი (გ.1065) სიმა გუანი - ჩინელი ისტორიკოსი და პოლიტიკოსი (გარდ. 1086 წელს) მთავარი სტატია: კატეგორია:გარდაცვლილი 1009. იოანე XVIII - რომის პაპი საქართველო საქართველოს სამეფო : ბაგრატ III - საქართველოს მეფე (978-1014) კახეთის სამთავრო : დავითი - კახეთის ქორეპისკოპოსი (976-1010) თბილისის საამირო : ალი იბნ ჯაფარი - თბილისის ამირა (981-1011) საქართველოს ეკლესია : სვიმონ III - საქართველოს კათოლიკოს-მთავარეპისკოპოსი (1001-1012) სამხრეთი კავკასია ანისის სამეფო : გაგიკ I - ანისის (შირაკის) მეფე (989-1020) ვასპურაკანის სამეფო : სენექერიმი - ვასპურაკანის მეფე (983-1022) ვანანდის სამეფო : აბას II - ვანანდის (ყარსის) მეფე (984-1029) სიუნიკის სამეფო : ვასაკი - სიუნიკის მეფე (998-1019) სამხრეთ-დასავლეთი აზია ბიზანტიის იმპერია : ბასილი II ბულგართმმუსვრელი- ბიზანტიის იმპერატორი (975-1025) ღაზნევიდების სახელმწიფო : მაჰმუდ ღაზნევი - სულთანი (998-1030) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : ვლადიმირ დიდი – დიდი მთავარი (980-1015) დასავლეთი ევროპა საღვთო რომის იმპერია : ჰაინრიხ I - იმპერატორი (1002-1024) საფრანგეთი : რობერტ II - საფრანგეთის მეფე (996-1031) ინგლისი : ეტელრედ II - ინგლისის მეფე (978-1013), (1014-1016) წმინდა საყდარი : სერგიუს IV - რომის პაპი (1009-1012)
მანუელ კომნენოსი (ანდრონიკე I-ის ვაჟი)

მანუელ კომნენოსი (ბერძ. Μανουήλ Κομνηνός; დ. 1145– გ. 1185?) — ანდრონიკე I კომნენოსი (1183–1185) უფროსი ვაჟი, მისი პირველი ცოლიდან, რომლის სახელიც უცნობია. დაახლ. 1180 წელს მანუელი დაქორწინდა გიორგი III ქალიშვილზე რუსუდანზე. აქედან გამომდიანრე ის გახდა თამარ მეფის სიძე. მანუელს და რუსუდანს ორი ვაჟი ეყოლათ: ალექსი და დავით კომნენოსი, რომლებიც მომავალში ტრაპიზონის იმპერიას დაარსებენ. ალექსი სავარაუდოდ დაიბადა 1182 წელს, დავითი სავარაუდოდ 1184 წელს უნდა დაბადებულიყო. 1185 წლის სექტემბერში, როდესაც ანრონიკე დაამხეს და მოკლეს, მანუელს თვალები დასთხარეს. სავარაუდოდ ის მიღებული ჭრილობებისგან მალევე გარდაიცვალა. Brand, Charles M. (1992). Byzantium confronts the West, 1180-1204. Gregg Revivals. ISBN 0-7512-0053-0. OCLC 715180358.  Magdalino, Paul (1993). The Empire of Manuel I Komnenos, 1143–1180. Cambridge: Cambridge University Press. ISBN 0-521-52653-1.  Toumanoff, Cyrille. (1940). On the relationship between the founder of the empire of Trebizond and the Georgian Queen Thamar.. Mediaeval Academy of America, გვ. 299-313. OCLC 80827873.
1010

ვიკისაწყობში არის გვერდი თემაზე: 1010 1010 (ათას ათი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის XI საუკუნის 1-ლი დეკადის მე-10 წელი. დაიწყო სვეტიცხოვლის “მესამე აღმშენებლობა”. ხუროთმოძღვარი არსუკისძე ბაგრატ III საქართველოს უერთებს კახეთ-ჰერეთს სალერნოში დაარსდა სამკურნალო სასწავლებელი ფუჯივარა მურასაკიმ შექმნა "გენჯი მონოგატარი" სპარსელმა პოეტმა ფირდოუსიმ დაასრულს "შაჰნამეს" წერა მთავარი სტატია: კატეგორია:დაბადებული 1010. მიხეილ IV — ბიზანტიის იმპერატორი; მართავდა ბიზანტიის იმპერიას 1034–1041 წლებში (გ.1041) ბერმუდო III - ლეონის მეფე მთავარი სტატია: კატეგორია:გარდაცვლილი 1010. სელჩუკი - ოღუზთა ერთ-ერთი ტომის ლიდერი საქართველო საქართველოს სამეფო : ბაგრატ III - საქართველოს მეფე (978-1014) კახეთის სამთავრო : კვირიკე III - კახეთის ქორეპისკოპოსი (1010-1029) თბილისის საამირო : ალი იბნ ჯაფარი - თბილისის ამირა (981-1011) საქართველოს ეკლესია : სვიმონ III - საქართველოს კათოლიკოს-მთავარეპისკოპოსი (1001-1012) სამხრეთი კავკასია ანისის სამეფო : გაგიკ I - ანისის (შირაკის) მეფე (989-1020) ვასპურაკანის სამეფო : სენექერიმი - ვასპურაკანის მეფე (983-1022) ვანანდის სამეფო : აბას II - ვანანდის (ყარსის) მეფე (984-1029) სიუნიკის სამეფო : ვასაკი - სიუნიკის მეფე (998-1019) სამხრეთ-დასავლეთი აზია ბიზანტიის იმპერია : ბასილი II ბულგართმმუსვრელი- ბიზანტიის იმპერატორი (975-1025) ღაზნევიდების სახელმწიფო : მაჰმუდ ღაზნევი - სულთანი (998-1030) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : ვლადიმირ დიდი – დიდი მთავარი (980-1015) დასავლეთი ევროპა საღვთო რომის იმპერია : ჰაინრიხ I - იმპერატორი (1002-1024) საფრანგეთი : რობერტ II - საფრანგეთის მეფე (996-1031) ინგლისი : ეტელრედ II - ინგლისის მეფე (978-1013), (1014-1016) წმინდა საყდარი : სერგიუს IV - რომის პაპი (1009-1012)
საჰიბა გაფაროვა

საჰიბა გაფაროვა (აზერ. Sahibə Əli qızı Qafarova, დ. 19 მარტი, 1955, აზერბაიჯანის სსრ, სსრკ) — აზერბაიჯანელი პოლიტიკური მოღვაწე, აზერბაიჯანის მილი მეჯლისის თავმჯდომარე 2020 წლის 10 მარტიდან. ფილოლოგიის მეცნიერებათა დოქტორი, პროფესორი. საჰიბა გაფაროვა დაიბადა 1955 წელს. განათლება მიიღო მირზა ფათალი ახუნდოვის სახელობის რუსული ენისა და ლიტერატურის პედაგოგიურ ინსტიტუტში, ხოლო შემდეგ სწავლობდა აზერბაიჯანის ენების უნივერსიტეტის ინგლისური ენის ფაკულტეტზე. 1981 წლიდან მუშაობს ბაქოს სლავურ უნივერსიტეტში. იყო უნივერსიტეტის პრო-რექტორი საერთაშორისო ურთიერთობების კუთხით. 2000–2004 წლებში დასავლეთის უნივერსიტეტის ევროპული ენების ფაკულტეტის დეკანია, ასევე ხელმძღვანელობს ინგლისური ფილოლოგიის კათედრას. საჰიბა გაფაროვა არის პარტია ახალი აზერბაიჯანის წევრი. 2010 წლიდან მილი მეჯლისის დეპუტატია. ევროპის საბჭოს საპარლამენტო ასამბლეაში აზერბაიჯანის დელეგაციის ხელმძღვანელი. 2018 წლის 28 დეკემბერს დანიშნეს აზერბაიჯანულ-ჩეხური საპარლამენტთაშორისო სამუშაო ჯგუფის ხელმძღვანელად. 2019 წელს აკვირდებოდა ბელარუსის საპარლამენტო არჩევნებს. 2020 წლის 10 მარტს აზერბაიჯანის მილი მეჯლისის VI მოწვევის პირველ სხდომაზე აირჩიეს თავმჯდომარედ. ამჟამად არის აზერბაიჯანის დელეგაციის მეთაური, რომელიც მონაწილეობს სახელმწიფოების საპარლამენტო ასამბლეიაში – დამოუკიდებელ სახელმწიფოთა თანამეგობრობის (სსა დსთ) და თურქულენოვანი ქვეყნების საპარლამენტო ასამბლეიაში (თქსა). [წყარო არ არის მითითებული 1154 დღე] აზერბაიჯანში განათლების განვითარებისათვის შეტანილი ღვაწლისათვის 2016 წელს აზერბაიჯანის პრეზიდენტის განკარგულებით „დამსახურებული მასწავლებლის“ საპატიო წოდება მიენიჭა. [წყარო არ არის მითითებული 1154 დღე] არის რამდენიმე სახელმძღვანელოს, სასწავლო დამხმარე ლიტერატურის, ერთი მონოგრაფიის, ასევე 80-ზე მეტი სამეცნიერო სტატიის ავტორი. [წყარო არ არის მითითებული 1154 დღე] ↑ Milli Məclisin yeni sədri kimdir? - TƏRCÜMEYİ-HAL. Report İnformasiya Agentliyi. ციტირების თარიღი: 2020-03-10. ↑ 2.0 2.1 Избран новый спикер Милли Меджлиса. Информационное Агентство Репорт. ციტირების თარიღი: 2020-03-10.[მკვდარი ბმული] ↑ Сахиба Гафарова: 2019 год был знаменательным для Азербайджана. Trend.Az (2019-12-25). ციტირების თარიღი: 2020-03-10. ↑ Trend.Az. (2016-01-27) Азербайджанский депутат впервые избрана председателем комитета ПАСЕ. Trend.Az. ციტირების თარიღი: 2020-03-10. ↑ В три рабочие группы по межпарламентским связям Милли Меджлиса избраны руководители. Информационное Агентство Репорт. ციტირების თარიღი: 2020-03-10. ↑ Депутаты Милли Меджлиса выступят в качестве наблюдателей парламентских выборов в Беларуси. Trend.Az (2019-11-14). ციტირების თარიღი: 2020-03-10. ↑ აზერბაიჯანის პარლამენტის სპიკერად პირველად აირჩიეს ქალი, საჰიბა გაფაროვა
სერგო გაბარაევი

სერგო გაბარაევი (დ. 6 მარტი, 1928, ქარელი — გ. 9 მაისი, 2014, ცხინვალი) — ეთნიკურად ოსი ქართველი სპორტსმენი (თავისუფალი ჭიდაობა, სამბო), სსრკ ჩემპიონი (1954), სსრკ ჩემპიონი სამბოში (1956), სსრკ-ის საერთაშორისო კლასის სპორტის ოსტატი. სერგო გაბარაევი — ქართული სპორტი
თორნიკე გვიჭიანი

თორნიკე გვიჭიანი (დ. 24 აპრილი, 2001) — ქართველი ძიუდოისტი და სამბისტი. ძიუდოში ჭაბუკებს შორის ევროპის თასის გამარჯვებული (2016, ანტალია, თურქეთი, 73 კგ), სამბოში ახალგაზრდებს შორის ევროპის ჩემპიონატის გამარჯვებული (2019, ლიმასოლი, კვიპროსი, 74 კგ). თორნიკე გვიჭიანი — ქართული სპორტი
ტრაპიზონის ალყა (1205–1206)

ტრაპიზონის ალყა — 1205–1206 წლებში რუმის სელჩუკთა სასულთნოს მიერ ტრაპიზონის იმპერიის დედაქალაქის, ქალაქ ტრაპიზონის, ალყაში მოქცევის წარუმატებელი მცდელობა. უილიამ მილერი ამ მოვლენას უკავშირებს „ალექსის დაუმორჩილებლობას მისი [ქეი-ხოსროვ I-ის] ბრძანებების მიმართ“. მიშელ კურშანსკის მოსაზრებით რუმის სასულთნოს მიერ ორგანიზებული ეს წარუმატებელი ალყა პასუხი იყო ტრაპიზონის იმპერატორის მოკავშირის, თამარ მეფის (1184–1213) ქმედებებზე, რომელიც 1205 წელს ერზრუმის აღებას უშედეგოდ ცდილობდა. როდესაც რუმის სულთანმა, ქეი-ხოსროვმა (1192–1196; 1205–1211) სადამსჯელო ექსპედიცია დაიწყო ტრაპიზონის წინააღმდეგ, მისი მარშრუტი ლიმიტირებული იყო პონტოს მთიანეთის რამდენიმე ვიწრო გადასასვლელით, სადაც მისი ძალები ადგილობრივი მოსახლეობის მხრიდან შევიწროვებას განიცდიდნენ. ალექსის ასევე შეეძლო თავდასხმაზე „ზღვის გადაკეტვით“ ეპასუხა, რაც ვაჭრებისთვის ყირიმში მიმავალი გზის გადაკეტვას ნიშნავდა. ალ-ასირის თანახმად ვაჭრებმა მთელი ახლო აღმოსავლეთის მასშტაბით სერიოზული ზიანი განიცადეს ტრაპიზონის ალყის შედეგად და როდესაც ისინი სივასის დიდ ბაზრობაზე აღმოჩნდნენ ხმამაღალი შეძახილებით საყვედურობდნენ სულთანს. კურშანსკი ასევე ამტკიცებს, რომ ალყის წარუმატებლობამ განაპირობა 1214 წელს სინოპის აღება, რამაც სელჩუკ თურქებ შავ ზღვაზე გასასვლელი ს უზრუნველყო. ↑ Miller, Trebizond: The last Greek Empire of the Byzantine Era: 1204-1461, 1926 (Chicago: Argonaut, 1969), p. 16 ↑ Kuršanskis, "L'empire de Trébizonde et les Turcs au 13e siècle", Revue des études byzantines, 46 (1988), pp. 110f ↑ Kuršanskis, "L'empire de Trébizonde", pp. 111f
ბაკურ გოგიტიძე

ბაკურ გოგიტიძე (დ. 9 ოქტომბერი, 1973, თბილისი) — ქართველი სპორტსმენი (ბერძნულ-რომაული ჭიდაობა), საქართველოს ჭიდაობის ეროვნული ფედერაციის პრეზიდენტი (2005), მსოფლიო ჩემპიონატის ბრინჯაოს მფლობელი (1994, ტამპერე, ფინეთი, 100 კგ). ბაკურ გოგიტიძე — ქართული სპორტი
კობა გოგოლაძე

კობა გოგოლაძე (დ. 7 იანვარი, 1973, ფოთი) — ქართველი სპორტსმენი (კრივი). ევროპის თასის მფლობელი (1998, ათენი, საბერძნეთი, 60 კგ), სსრკ ჩემპიონი ახალგაზრდებს შორის (1991). 1999 წლიდან გადავიდა პროფესიონალურ კრივში. პროფესიონალურ რინგზე გამართა 18 ბრძოლა, რომელთაგან 17 მოიგო (7 - ნოკაუტით) და 1 წააგო. კობა გოგოლაძე[მკვდარი ბმული] — ქართული სპორტი
მელაანის წმინდა მარინეს ეკლესია

მელაანის წმინდა მარინეს ეკლესია — არქტიტექტურული ძეგლი. მდებარეობს გურჯაანის მუნიციპალიტეტის სოფელ მელაანში. განეკუთვნება შუა საუკუნეებს. ეკლესია დარბაზულია (5,7x4 მ). ნაგებია სხვადასხვა ზომის ნატეხი ქვით და კირის ხსნარით. დაზიანებულია: კედლები სხვადასხვა სიმაღლეზეა (მაქსიმალური სიმაღლე – 3 მ) შემორჩენილი; თითქმის მთლიანადაა ჩამოცვენილი საპირე ქვები; აღმოსავლეთ და დასავლეთ კედლები შუაში განგრეულია; მონგრეულია ჩრდილო-დასავლეთ კუთხე. ეკლესიას შესასვლელი სამხრეთიდან ჰქონია (შემორჩენილია აღმოსავლეთ წირთხლის ნაშთი). აღმოსავლეთით ნახევარწრიული აფსიდია, რომელიც დარბაზისაგან მხრებითაა გამოყოფილი. გრძივი კედლების აღმოსავლეთ ნაწილში თითო ოთხკუთხა ნიშაა. დასავლეთ კედელში ერთი სარკმელია გაჭრილი. კუპრეიშვილი ბ, საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 191.
ბუტრინტის ტბა

ბუტრინტის ტბა (ალბ. Liqeni i Butrintit) — ლაგუნა ალბანეთში, ქალაქ სარანდის მიდამოებში. ზედაპირის ფართობი 16,3 კმ², მაქსიმალური სიღრმე 21,5 მ. ჩრდილოეთიდან სამხრეთისაკენ გადაჭიმულია 7,1 კმ-ზე, ხოლო აღმოსავლეთიდან დასავლეთისაკენ 3,2 კმ-ზე. ტბის აღმოსავლეთით აღმართულია — მილეს (845 მ), დასავლეთით — სოტირის (240 მ), ხოლო სამხრეთით — სტილოს დაბალი მთები (240 მ). ბუტრინტი ტექტონიკური წარმოშობისაა, მაშინ როდესაც მისი წყლის რეჟიმი დამახასიათებელია სანაპირო ლაგუნებისთვის. თავდაპირველად ტბას ერთვოდა მდინარე ბისტრიცა, თუმცა 1958 წელს მდინარის კალაპოტი ხელოვნურად გადაისროლეს იონიის ზღვაში. ტბის სანაპირო შეჭრილ-შემოჭრილია მრავალრიცხოვანი ნახევარკუნძულებითა და პატარა ღრმა უბეებით. ვივარის არხით (სიგრძე 3,6 კმ, სიგანე 60-100 მ, სიღრმე 5-6 მ) შეერთებულია იონიის ზღვასთან. იმის მიუხედავად, რომ არხის წყალი ყოველი 12 საათის განმავლობაში თავისთავად იცვლის დინების მიმართულებას, წყალი ტბაში ნახევრად მტკნარი, ნახევრად მლაშეა. ტბის ეს უჩვეულო თვისება ოდითგანვე იძლეოდა შესაძლებლობას ადგილობრივი მოსახლეობა მეთევზეობითა და მიტილუსის მოშენებით დაკავებულიყო. დამახასიათებელია რბილი ხმელთაშუაზღვიური კლიმატი. საშუალოწლიური ტემპერატურაა 17,1°C. ტემპერატურას გააჩნია შეფარდებითი ჰომოთერმია (18°C) მთელი წლის განმავლობაში. წყლის ტემპერატურა ზამთარში უდრის 14°C-ს, ხოლო ზაფხულში 25°C-ს. ატმოსფერული ნალექების რაოდენობა 1500 მმ წელიწადში. ბუტრინტი ბალკანეთის ერთადერთი მარილიანი ტბაა. მოქცევების დროს (15-20 სმ), ზღვის დონე მატულობს, რა დროსაც როგორც წესი ტბაში იჭრება მარილიანი წყალი. მარილიანობა სეზონის მიხედვით მერყეობს: 15,00 გრ/ლ-იდან ზამთარში 33,00 გრ/ლ-მდე ზაფხულში. ქვედა ფენა მდიდარია გოგირდოვანი აირით. მისი კონცენტრაცია სიღრმესთან ერთად მატულობს და ყველაზე მაღალ დონეს ტბის ფსკერზე აღწევს. ენვერ ხოჯას მმართველობის დროს ტბაზე გაიხსნა მიტილუსის მოშონების კოოპერატივი. სიახლოვესაა უძველესი ქალაქი ბუთროტუმი, რომელიც ამჟამად არქეოლოგიურ მუზეუმ-ნაკრძალს წარმოადგენს. ბუტრინტის ტბა ბუტრინტის ეროვნული პარკის ნაწილია, რომელიც 2000 წლის ნოემბერში შეიქმნა. ტბა შედის რამსარის საერთაშორისო ჭარბტენიანი ტერიტორიების სიაში. ალბანეთის ტბების სია ↑ 1.0 1.1 1.2 1.3 1.4 1.5 Ramsar Convention. Information Sheet on Ramsar Wetlands (Ris): Butrint (Albania)
1011

ვიკისაწყობში არის გვერდი თემაზე: 1011 1011 (ათას თერთმეტი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის XI საუკუნის მე-2 დეკადის 1-ლი წელი. ბაგრატ III ლაშქრობს და მოხარკედ იხდის განძის საამიროს მთავარი სტატია: კატეგორია:დაბადებული 1011. მთავარი სტატია: კატეგორია:გარდაცვლილი 1011. საქართველო საქართველოს სამეფო : ბაგრატ III - საქართველოს მეფე (978-1014) კახეთის სამთავრო : კვირიკე III - კახეთის ქორეპისკოპოსი (1010-1029) თბილისის საამირო : ალი იბნ ჯაფარი - თბილისის ამირა (981-1011) საქართველოს ეკლესია : სვიმონ III - საქართველოს კათოლიკოს-მთავარეპისკოპოსი (1001-1012) სამხრეთი კავკასია ანისის სამეფო : გაგიკ I - ანისის (შირაკის) მეფე (989-1020) ვასპურაკანის სამეფო : სენექერიმი - ვასპურაკანის მეფე (983-1022) ვანანდის სამეფო : აბას II - ვანანდის (ყარსის) მეფე (984-1029) სიუნიკის სამეფო : ვასაკი - სიუნიკის მეფე (998-1019) სამხრეთ-დასავლეთი აზია ბიზანტიის იმპერია : ბასილი II ბულგართმმუსვრელი- ბიზანტიის იმპერატორი (975-1025) ღაზნევიდების სახელმწიფო : მაჰმუდ ღაზნევი - სულთანი (998-1030) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : ვლადიმირ დიდი – დიდი მთავარი (980-1015) დასავლეთი ევროპა საღვთო რომის იმპერია : ჰაინრიხ I - იმპერატორი (1002-1024) საფრანგეთი : რობერტ II - საფრანგეთის მეფე (996-1031) ინგლისი : ეტელრედ II - ინგლისის მეფე (978-1013), (1014-1016) წმინდა საყდარი : სერგიუს IV - რომის პაპი (1009-1012)
ცისია მეტრეველი

ცისია მეტრეველი (დ. 3 ივლისი, 1975) — ქართველი მსახიობი. დაიბადა 1975 წლის 3 ივლისს. 1996 წელს დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტის სამსახიობო ფაკულტეტი. მოხუცი მოცეკვავე – „შაპიტო“ – რეჟ. ნ. გაჩავა ვიქტორია – ა. კამიუ „ქალაქი ალყაში“ – რეჟ. დ. დოიაშვილი ცოლი – „მაკულატურა ანუ დღეს ორშაბათია“ – რეჟ. დ. დოიაშვილი, გ. იაშვილი მაკრინე – გ. ერისთავი „გაყრა“– რეჟ. დ. დოიაშვილი ცოლი – ს. მროჟეკი „სახლი საზღვარზე“ – რეჟ. დ. დოიაშვილი ელისო – ლაშა ბუღაძე „პანთეონი“ – რეჟ. გ. იაშვილი დედა – მ. მაინბურგი „ცეცხლსახოვანი“ – რეჟ. დ. პაპავა წყალი – მ. მეტერლინკი „ლურჯი ფრინველი“ – რეჟ. დ. დოიაშვილი * ბერტა – ჰ. იბსენი „ჰედა გაბლერი“ – რეჟ. თ. გომართელი * ლუსი – ბ. ბრეხტი „სამგროშიანი ოპერა“ - რეჟ. გ. თავაძე მარეხი – „შეყრა“ რეჟ. დ. დოიაშვილი ლალიკო – „წვრილვარსკვლავთა ღამე“ – რეჟ. ა. ენუქიძე ცოლი – „ჰიმნევსი“ – რეჟ. დ. სონღულაშვილი შორენა – „იდიოტოკრატია“ – რეჟ. ა. ვარსიმაშვილი შორენა – „ყველაფერი კარგად იქნება“ – რეჟ. ა. ვარსიმაშვილი ლიკა – „აქ ცხოვრობენ გუნცაძეები“ (სერიალი) – რეჟ. გ. ლიფონავა პოეტესა – „ნოდარ დუმბაძის ნოველები“ – რეჟ. გ. ლორთქიფანიძე მუსიკისა და დრამის სახელმწიფო თეატრის საიტზე დაარქივებული 2020-02-06 საიტზე Wayback Machine. ეროვნული ფილმოგრაფია დაარქივებული 2016-04-19 საიტზე Wayback Machine.
ეზანას ქვა

ეზანას ქვა — აქსუმის სამეფოს არტეფაქტი. ეს ქვის ძეგლი არის დოკუმენტალური მტკიცებულება იმისა თუ როგორ მიიღო მეფე ეზანამ ქრისტიანობა და როგორ დაიმორჩილა სხვადასხვა მეზობელი ხალხი, მათ შორის მეროე. ახ. წ. 330-356 წლებში აფრიკის აღმოსავლეთ ნაწილში მდებარე აქსუმის სამეფოს მართვდა მეფე ეზანა. იგი ებრძოდა ნუბიელებს და თავის გამარჯვებების შესახებ წერდა სტელებზე. ეზანას ქვა დაწერილია გეეზის, საბეისა და ბერძნულ ენებზე. წარწერა ძირითადად ღმერთის განდიდებაა გამარჯვებების გამო. მისი წარწერები ქვაზე წარმოდგენილია სამ ენაზე, როზეტის ქვის მსგავსად. საეკლესიო ისტორიის თანახმად აბისინიელი წმინდა ფრუმენტი, ახალგაზრდა მეფის მონა, მიიღებს ქრისტიანობას ალექსანდრიაში, სამშობლოში დაბრუნების შემდეგ მისი გავლენით მეფემ და მისმა მრავალმა ქვეშევრდომმა ქრისტიანობა მიიღო. ასე დაიბადა ეთიოპიის მართლმადიდებელი ეკლესია. თავისი მმართველობის დასასრულს, დაახლოებით 350 წელს მეფე ეზინამ ქუშიტების წინააღმდეგ დაიწყო ლაშქრობა, რის შედეგადაც ქუშის სამეფო გაანადგურა. გეეზის ენაზე დაწერილი სხვადასხვა ქვები ნაპოვნია ასევე მეროეში, ქუში სამეფოს დედაქალაქში. National Geographic article Harden, J. M., «An introduction to Ethiopic Christian Literature» (1926) Chapter II, «Brief Historical Sketch of the Country and Church», contains a discussion of this inscription
ლუჩანო პავაროტი

ლუჩანო პავაროტი (იტალ. Luciano Pavarotti; დ. 12 ოქტომბერი, 1935, მოდენა, იტალია, — გ. 6 სექტემბერი, 2007, მოდენა, იტალია) — იტალიელი ტენორი, ერთ-ერთი ყველაზე პოპულარული თანამედროვე ვოკალურ შემსრულებელთაგან ოპერის სამყაროში და მრავალ სხვა სამუსიკო ჟანრში. განთქმული მისი სატელევიზიო კონცერტებით, პავაროტი სამ უდიდეს ტენორთაგან ერთ-ერთი იყო. სახელი გაითქვა ასევე საქველმოქმედო საქმიანობით მრავალი ქვეყნის ლტოლვილთა დახმარებისთვის და წითელი ჯვრისთვის ფონდების მოზიდვით. მისი კარიერის უკანასკნელი წლები ასევე ცნობილია სხვადასხვა ცნობილ შემსრულებელთან თანამშრომლობით, პროექტის „Pavarotti and Friends“ სახით. შეგიძლიათ იხილოთ მედიაფაილები თემაზე „ლუჩანო პავაროტი“ ვიკისაწყობში. ოფიციალური საიტი დაარქივებული 1999-10-02 საიტზე Wayback Machine. ლუჩანო პავაროტი კინოფილმების ინტერნეტ-მონაცემთა ბაზაში
მიხეილ კუტუზოვი

თავადი მიხეილ გოლენიშჩევ-კუტუზოვი (რუს.: князь Михаи́л Илларио́нович Голени́щев-Куту́зов) (16 სექტემბერი [ძვ.სტ. 5 სექტემბერი] 1745 — 28 აპრილი [ძვ.სტ. 16 აპრილი] 1813) — რუსი ფელდმარშალი, რომელმაც პოპულარული წარმოდგენით რუსეთი ნაპოლეონის შემოსევისგან იხსნა. 1812 წლის რუსეთის სამამულო ომის გმირი. კუტუზოვი დაიბადა პეტერბურგში, გენერლის ოჯახში. დაამთავრა არტილერიის სკოლა. მონაწილეობა მიიღო 1768-1774 წლების რუსეთ-ოსმალეთის ომში. 1774 წელს მძიმედ დაჭრეს, რის შედეგადაც მარჯვენა თვალი დაკარგა. 1805 წელს ნაპოლეონის წინააღმდეგ ავსტრიის დასახმარებლად გაგზავნილი რუსეთის არმიის მეთაურად დაინიშნა. 1806-1812 წლების რუსეთ-ოსმალეთის და 1812-1913 წლების რუსეთ-საფრანგეთის ომებში კუტუზოვი რუსეთის არმიის მთავარსარდალი იყო. ოსმალეთათთან ომში ის 1811 წელს დაინიშნა მოლდავეთის ჯარების უფროსად. კუტუზოვმა ომის მსვლელობაში შეცვალა ტაქტიკა, მოიპოვა ბრწყინვალე გამარჯვებები და მოახერხა რუსეთისთვის ხელსაყრელი ზავის დადება (ბუქარესტის საზავო ხელშეკრულება, 1812) ნაპოლეონის ემოსაევამდე ერთი თვით ადრე. ნაპოლეონთან ომში კუტუზოვმა მალოიაროსლავეცთან ფრანგებს კალუგისაკენ მიმავალი გზა გადაუკეტა, რითაც აიძულა ნაპოლეონი გაძარცვული სმოლენსკის გზით დაეხია უკან. 1813 წელს კუტუზოვმა მონაწილეობა მიიღო პოლონეთისა და პრუსიის ტერიტირიაზე ნაპოლეონის ჯარების განადგურებაში. გარდაიცვალა გერმანიის ქალაქ ბუნცლაუში. შემდგომში იგი პეტერბურგში, ყაზანის ტაძარში გადაასვენეს.
საბა გრიგალაშვილი

საბა გრიგალაშვილი (დ. 12 მარტი, 1999, თბილისი) — ქართველი ძიუდოისტი და სამბისტი. სამბოში ჭაბუკებს შორის ევროპის ჩემპიონატის გამარჯვებული (2016, ტულუზა, საფრანგეთი, 56 კგ), სამბოში ახალგაზრდებს შორის ევროპის ჩემიონატის გამარჯვებული (2017, პრაღა, ჩეხეთი, 60 კგ), სამბოში ახალგაზრდებს შორის ევროპის ჩემპიონატის გამარჯვებული (2018, პრაღა, ჩეხეთი, 62 კგ). საბა გრიგალაშვილი — ქართული სპორტი
ბექა გურული

ბექა გურული (დ. 23 თებერვალი, 1999, რუსთავი) — ქართველი სპორტსმენი (ბერძნულ-რომაული ჭიდაობა), ჭაბუკებს შორის საერთაშორისო ტურნირის (ბედინაძის თასი) გამარჯვებული (2016, ბათუმი, საქართველო, 69 კგ), ახალგაზრდებს შორის საერთაშორისო ტურნირის გამარჯვებული (2019, ბათუმი, საქართველო, 82 კგ). ბექა გურული[მკვდარი ბმული] — ქართული სპორტი
ზაურ დვალიშვილი

ზაურ დვალიშვილი (დ. 30 სექტემბერი, 2000, ხაშური) — ქართველი ძიუდოისტი და სამბისტი. ჭაბუკებს შორის მსოფლიო ჩემპიონატის ბრინჯაოს მფლობელი (2019, ტაშკენტი, უზბეკეთი, 81 კგ). ზაურ დვალიშვილი — ქართული სპორტი
ომარ ეგაძე

ომარ ეგაძე (დ. 28 ივლისი, 1939, თბილისი) — ქართველი სპორტსმენი (ბერძნულ-რომაული ჭიდაობა), საბჭოთა კავშირის ორგზის ჩემპიონი (1962, 1964), ივან პოდუბნის სახელობის ტურნირის ორგზის გამარჯვებული (1963, 1968), საბჭოთა კავშირის სპორტის დამსახურებული ოსტატი (1971). მსოფლიოს ვიცე-ჩემპიონი: 1962 (57კგ; ტოლიდო, აშშ) საბჭოთა კავშირის ხალხთა III და IV სპარტაკიადების ჩემპიონი: 1963 (57კგ; მოსკოვი), 1967 (57კგ; მოსკოვი) საბჭოთა კავშირის ჩემპიონი: 1962 (57კგ; ტალინი), 1964 (57კგ; ლენინგრადი) საბჭოთა კავშირის ბრინჯაოს პრიზიორი: 1960 (57კგ; თბილისი) საერთაშორისო ტურნირების ჩემპიონი: 1963 (ივან პოდდუბნის მემორიალი), 1968 (ივან პოდდუბნის მემორიალი) ომარ ეგაძე — ბიოგრაფიული ლექსიკონი ომარ ეგაძე — ქართული სპორტი ომარ ეგაძე — მემატიანე
ოთარ ერანოსიანი

ოთარ ერანოსიანი (დ. 20 აგვისტო, 1993, ახალქალაქი) — ქართველი სპორტსმენი (კრივი), საერთაშორისო ტურნირის (ბოშკაის მემორიალი) გამარჯვებული (2016, დებრეცენი, უნგრეთი, 60 კგ), დავით კვაჭაძის სახელობის საერთაშორისო ტურნირის ორგზის გამარჯვებული (2017, თბილისი, საქართველო, 60 კგ; 2019, თბილისი, საქართველო, 60 კგ). ოთარ ერანოსიანი[მკვდარი ბმული] — ქართული სპორტი